Berlingske Tidende, 1783-12-01
Fra Stadens Raadstue er den 26de hujus udkommen en Placat af følgende Jndhold: At som det jevnligen befindes, at fremmede og i Særdeleshed omløbende Jøder, tvertimod det ved Loven og senere Anordninger derimod gjorte Forbud, understaae sig i Hobetal at komme her til Staden, og uden nogen dertil havende Tilladelse at opholde sig her, saa, paa det at hverken disse, eller andre vedkommende skulde undskylde sig med Uvidenhed om de i den Henseende allernaadigst udgangne Anordninger, bliver herved til alles Efterretning bekiendtgjort, at det ved Rescript til Magistraten af 13de December 1748, som ved Placat af 16de ejusdem er publiceret, allernaadigst er befalet: 1) At ingen fremmed Jøde, som ey har Kongelig Leidebrev maae sættes i Land, enten her ved Staden, eller paa andre Stæder i Danmark, i hvad Pas han end fra fremmede Stæder medfører, og at ingen af de Jøder, som i nogen Kiøbstæd, i Danmark har taget Borgerskab, maae overføres til Sielland, eller andre Stæder, uden han med sig bringer Øvrig hedens paa det Sted, hvor han boer, dens rigtige Reisepas og Beviis, at han er er reist i sit lovlige Ærinde, og Stedet, samt Tiden derudi er bestemt, hvorhen og hvor længe han agter at reise. 2) At, om nogen fremmed Jøde uden Leidebrev hemmelig ankommer her til Staden, enten til Lands eller Vands, skal de Ældste for den Jødiske Nation her i Staden, saasnart han er ankommen, strax melde det til Magistraten og Politiemesteren til Action og Strafs Undgieldelse efter Lovens 3- 20 - 1 Art., og i Mangel af den der ditterede Mulct med Arbeide i Citadellet, efter Placaten af 9de Sept. 1726; og saafremt de Ældste saadant ikke efterleve, skal de paa den Skyldiges og den ganske Nations Vegne betale for saadan uprivilegeret Person den Straf, som ovenmeldte Lovens Articul befaler; men dersom nogen af de i Kiøbstæderne med Kongelig Bevilling boende Jøder, eller Jødiske Tienestefolk, hidreiser uden Øvrighedens Reisepasser, eller opholde sig her længere, end i Passet er bestemt, skal de med første SkibsLeilighed tilbagesendes til det Sted, hvorfra de ere komne, og de Ældste paa den ganske Nations Vegne betale saavel de derpaa medgaaende Omkostninger, som deres Underholdning her imidlertid; og saafremt den Skipper, som imod dette Forbud har hidført dem, kan antreffes, skal han efter Forordningen af 10de December 1745 uden Betaling bringe dem tilbage. 3) At enhver Jøde skal opholde sig paa det Sted, som han har Leidebrev og Borgerskab paa, og ey uden nyt Leidebrev maae nedsætte sig eller boe i andre Kiøbstæder, og naar han i noget lovligt Ærinde med behørigt Pas er andensteds i de Kongelige Provindser forreist, skal han, naar saadant Ærinde, er forbie, begive sig til sin Boepæl igien, og tilbagelevere Øvrigheden Passet. 4) At Christne, eller Jøder, som huse eller hæle nogen fremmed, eller anden uden Pas reysende Jøde, uden strax at melde det for vedkommende Øvrighed, skal desuden straffes, som de, der huse og hæle Fredløse efter Loven. 5) At de Ældste til hver Paaske og Mikkelsdag skal levere Magistraten og Politiemmesteren en rigtig Fortegnelse under deres Hænder over alle hos Jøderne her i Staden i Tieneste værende Jøder og Drenge, samt hvad andre Jøder sig ellers hos dem opholde, med Forklaring, hvor enhver især er fød, og hvor længe de have været her i Staden; og dersom nogen af de i Danmark boesiddende Jøder antager nogen fremmed Jøde i sin Tieneste, som ikke har Friehed at komme her ind, eller ham nogen Tid hemmelig opholder, at han da skal betale den Mælct, som den Uberettigede efter Loven burde erlægge, naar Hovedmanden ey selv kan betale. 6) At ingen her i Staden boesat Jøde maae udsende sine Tienestefolk i Landet, eller til Provindserne, uden Ober Præsidentens Reysepas til det Sted, hvorhen de skulle reyse, og tilbage igien, og om nogen her i Staden boesat Jøde i sit lovlige Ærinde reyser nogensteds i Provindserne, skal han medbringe sit Borgerskabs=Brev til Beviis om, at han her er hiemmehørende. 7) At, om nogen Jøde uden saadant Reysepas og Beviis antreffes paa Landet, han da skal ansees og straffes, som andre Omløbere og Løsgængere efter Loven, endskiønt han kunde beraabe sig paa, siden at ville bevise, at han var udi en her boesat Jødes Tieneste; men at de, som komme fra fremmede Lande, og ingen Leide have til at opholde sig i nogen Kiøbstæd, skal af Amtmanden anholdes, og med dem forfares efter Loven med Pengestraf, eller i Mangel deraf med Fæstnings Arbeyde. Ligeledes er det ved Rescript til Magistraten af 24de Martii 1774 allernaadigst anordnet, at de fremmede omløbende Jøder og Jødinder, som ikke kan bevise og gotgiøre, at være komne her til Staden i lovligt Ærinde, skal, uden Vidtløftighed, og uden Appel af Politiemmesteren, i Steden for den i Loven fastsatte Straf af 1000 Rdlr., til findes at betale en maadelig Mulct efter Omstændighederne, og i Mangel af Betaling, indsættes paa nogen Tid til Arbeyde, Mandfolkene i Rasphuset, og Qvindfolkene i Børnehuset, samt strax efter at de have enten betalt Mulcten, eller udstaaet Straffen, udsendes af Landet, enten paa deres egen eller Nationens Bekostning. Denne Placat have de Ældste for den Jødiske Nation at foranstalte tvende Gange om Aaret offentlig læst og bekiendtgjort udi deres her havende Synagoge.